Official Journal L 059 , 03/03/1994 P. 0001 - 0002

Finnish special edition: Chapter 15 Volume 13 P. 0116

Swedish special edition: Chapter 15 Volume 13 P. 0116



KOMISIJAS REGULA (EK) Nr. 468/94 (1994. gada 2. marts), ar ko groza VI pielikumu Regulai (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2092/91 (1991. gada 24. jūnijs) par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem1, kurā jaunākie grozījumi izdarīti ar Komisijas Regulu (EEK) Nr. 2608/932, un jo īpaši tās 13. pantu, tā kā saskaņā ar Regulas (EEK) Nr. 2092/91 16. panta 5. punktu 12 mēnešus pēc VI pielikuma izveidošanas izbeidz jebkādu VI pielikumā neiekļauto vielu izmantošanu, pat ja šīs vielas iepriekš bijušas atļautas atbilstīgi spēkā esošajiem attiecīgo valstu noteikumiem; tā kā dažas dalībvalstis uzskata, ka noteikti produkti būtu jāiekļauj VI pielikumā, un ir lūgušās Komisiju atbalstīt šos apsvērumus; tā kā šie lūgumi liecina, ka dažas nelauksaimnieciskas izcelsmes sastāvdaļas ir obligāti vajadzīgas, lai būtu iespējams pienācīgi ražot un glabāt dažus pārtikas produktus; tā kā šie savienojumi parasti ir sastopami arī dabā; tā kā šie lūgumi liecina, ka VI pielikuma C iedaļā ir jāiekļauj daži lauksaimniecības produkti, ko vajag tāpēc, ka ar bioloģiskās ražošanas metodi Kopienā šos produktus neražo pietiekamos daudzumos, bet daži citi produkti savukārt ir jāizsvītro; tā kā šajā regulā paredzētie pasākumi saskan ar Regulas (EEK) Nr. 2092/91 14. pantā minētās komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2092/91 VI pielikumu groza, kā noteikts šīs regulas pielikumā. 2. pants Šī regula stājas spēkā 15 dienas pēc tās publicēšanas dienas Eiropas KopienuOficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 2. martā Komisijas vārdā Komisijas loceklis Rene Steichen 1 OV L 198, 22.7.1991., 1. lpp. 2 OV L 239, 24.9.1993., 10. lpp. PIELIKUMS 1. Pielikuma A.1. iedaļu (Pārtikas piedevas, tajā skaitā nesēji) groza šādi: - aiz E 330 (citronskābe) pievieno šādu savienojumu: nosaukums īpaši nosacījumi "E 333 kalcija citrāti " - aiz E 336 (kālija tartarāts) pievieno šādu savienojumu: nosaukums īpaši nosacījumi "E 341 i) monokalcija fosfāts pašrūgstošās mīklas izcēlājs" - aiz E 300 (askorbīnskābe) pievieno šādu savienojumu: nosaukums īpaši nosacījumi "E 306 tokoferolu maisījuma koncentrāts tauku un eļļas antioksidants" - aiz E 406 (agars) pievieno šādu savienojumu: nosaukums īpaši nosacījumi "E 407 karagināns " - aiz E 516 (kalcija sulfāts) pievieno šādu savienojumu: nosaukums īpaši nosacījumi "E 524 nātrija hidroksīds Laugengebäck virsmas apstrāde" 2. B iedaļu groza šādi: - aiz vārdiem "kālija karbonāts" pievieno šādus savienojumus: nosaukums īpaši nosacījumi "nātrija karbonāts cukura ražošana nātrija hidroksīds cukura aizsardzība, olīvu apstrāde sērskābe cukura ražošana" - īpašo nosacījumu "ietaukošanas vai pretsalipes viela" attiecībā uz savienojumu "augu eļļa" aizstāj ar "ietaukošanas, pretsalipes viela vai pretputu līdzeklis"; - aiz vārdiem "lazdu riekstu čaumalas" pievieno šādu savienojumu: nosaukums īpaši nosacījumi "rīsu milti " 3. Pielikuma C iedaļu groza šādi: - C.1.1. apakšiedaļā aiz redīsu sēklām iekļauj šādus produktus: zīles; grieķu trigonella; malpīgija; cigoriņi; - C.1.1. iedaļā svītro šādus produktus: ķirbju sēklas; - C.1.3. iedaļā svītro šo produktu: prosa; - C.2.2. iedaļā iekļauj šādus produktus: fruktoze; - C.2.3. apakšiedaļā ierakstu "Etiķis no raudzētiem dzērieniem, izņemot vīnu" aizstāj ar "Etiķis, izņemot vīna un sidra etiķi."; - C.3. apakšiedaļā pozīciju "piena pulveris un vājpiena pulveris" aizstāj ar pozīciju "paniņu pulveris"; - C.3. iedaļā iekļauj šo produktu: laktoze.